මොවුන් මේ අපරාධය වසන් කිරීමට ගත හැකි සෑම උත්සාහයක්ම දරා තිබේ.සැකකරුවන් සතුව තිබී මිලිමීටර් 9 වර්ගයේ ගිනි අවියක්, ගංජා තොගයක්, යතුරු පැදියක් ඇතුළු ඝාතන අවස්ථාවට යොදාගත් ද්‍රව්‍ය සොයාගෙන ඇත.රහස් පොලිසියේ අධ්‍යක්ෂ ජ්‍යෙෂ්ඨ පොලිස් අධිකාරී ගාමිණී මතුරට මහතාගේ අධීක්ෂණය යටතේ සහකාර පොලිස් අධිකාරී ශානි අබේසේකර, සහකාර පොලිස් අධිකාරී සාගර කීර්තිපාල, සහකාර පොලිස් අධිකාරී ගීතාල් ලක්සිරි, අපරාධ පරීක්ෂණ දෙපාර්තමේන්තු විශේෂ ඒකකයේ ස්ථානාධිපති පොලිස් පරීක්ෂක රංජිත් මුණසිංහ, උප පොලිස් පරීක්ෂක මොහොමඩ්, පොලිස් සැරයන් 32684 අජිත් ප්‍රේමකුමාර, පොලිස් කොස්තාපල්වරුන් වන 87200 දුමින්ද, හේවාවිතාරණ 87382 සමීර සම්පත් අබේනායක ඇතුළු කණ්ඩායමක් මේ අභිරහස් ඝාතනය සොයා ගැනීමට සහාය වූහ..